
נוסח לא מתוקן

מושב שני

<פרוטוקול מס' 93>
מישיבת ועדת החינוך, התרבות והספורט

<סדר היום:>
<שינוי בתקנון יד יצחק בן-צבי, התשע"ג - 2013>
נכחו:

<חברי הוועדה:> 
עמרם מצנע – היו"ר

<מוזמנים:> 
	עו"ד עדנה הראל
	– 
	משרד המשפטים

	עו"ד יעלה לשם
	–
	הלשכה המשפטית, משרד התרבות והספורט

	עו"ד אופיר כץ
	–
	יד יצחק בן-צבי


<ייעוץ משפטי: >
מירב ישראלי

<מנהלת הוועדה:>
יהודית גידלי
<רישום פרלמנטרי:>
יעקב סימן טוב

<שינוי בתקנון יד יצחק בן-צבי, התשע"ג - 2013>
<מירב ישראלי:>
אתם רק תצטרכו להגיד לי - - -

<היו"ר עמרם מצנע:>
מה שדיברת איתי, כן.

<מירב ישראלי:>
- - הסברתי לך, דיברתי איתך אתמול. העבירו אלינו היום בבוקר, למעשה, נוסח עם עקוב אחר שינויים, שינוסח בעצם כתיקון לתקנון הקיים ולא כתקנון החדש. זה סוכם.

<עדנה הראל:>
כן. זו הייתה הכוונה לכתחילה. הייתה טעות שלנו עם ההגשה.

<מירב ישראלי:>
כן. נכון. אז זה מסוכם.

עכשיו, אני השוויתי פשוט בין התקנון הקודם שהם העבירו לנו ולנוסח החדש, ויש קצת הבדלים, אז אתם תצטרכו להגיד לי מה הנוסח המעודכן פשוט.

<אופיר כץ:>
אוקיי.

<מירב ישראלי:>
בסדר?

<אופיר כץ:>
- - - מאה אחוז.

<מירב ישראלי:>
אז פשוט נתחיל להקריא?

<היו"ר עמרם מצנע:>
רגע, יד יצחק בן צבי?

<מירב ישראלי:>
אתם רוצים להציג.

<אופיר כץ:>
אני עורך-הדין של יד יצחק בן צבי, היועץ המשפטי.

<היו"ר עמרם מצנע:>
של יד יצחק בן צבי.

<אופיר כץ:>
כן.

<מירב ישראלי:>
רק אולי תגיד באמת לפרוטוקול על ההליך הפנימי בתוך יד יצחק בן צבי להבאת הפרוטוקול להתייעצות איתנו.

<אופיר כץ:>
נושא התיקון של התקנון נדון הן בוועד המנהל והן במועצה של יד יצחק בן צבי, - -

<מירב ישראלי:>
ואושר.

<אופיר כץ:>
- - ואושר. והוועד המנהל פונה בעצם לקבל את האישור בהתאם לתקנון - -

<מירב ישראלי:>
להתייעץ.

<אופיר כץ:>
- - להתייעץ. בדיוק, להתייעץ בהתאם לתקנון יד יצחק בן צבי. ואכן אנחנו פה. והתיקונים, כמובן, הם אותם תיקונים שעורכת-הדין מירב ישראלי דיברה עליהם.

<היו"ר עמרם מצנע:>
אז בואי, תקריאי.

<מירב ישראלי:>
אוקיי, אז נקריא.

<היו"ר עמרם מצנע:>
מקריאה רק את התיקונים?

<מירב ישראלי:>
כן, רק את התיקונים.

אוקיי. אז טוב, התיקון בפתיח הוא כמובן טכני בשם הוועדה – ועדת החינוך, התרבות והספורט. סעיף 1 מדבר על הפעולות של יד יצחק בן צבי. בפסקה (1), הפסקה אומרת: "תפעל לקיים במשכן היד את מכון בן צבי, את הספרייה וכתבי היד של המכון ואת הספרייה של יצחק בן צבי", ונמחקה המילה "וארכיונו". אז תסבירו למה זה נמחק. זה עבר לארכיון המדינה?

<אופיר כץ:>
לא, זה עבר לספרייה פשוט. זה חלק בלתי נפרד.

<מירב ישראלי:>
בעצם, הארכיון הוא חלק מהספרייה.

<אופיר כץ:>
כן.

<מירב ישראלי:>
אוקיי. בפסקה (3) – "תעודד מחקר ולימוד של קהילות ישראל בארצות המזרח באמצעות מכון בן צבי, - - -", נוסף פה "- - - ומחקר ולימוד באמצעות המכון לחקר ארץ ישראל ויישובה, תאסוף ותרכז כתבי-יד, תעודות וספרים הנוגעים למחקר בתחומים אלה, ותפרסם ספרים בתחום פעולות המכונים".

יש פה תוספת של – "- - - המכון לחקר ארץ ישראל ויישובה". אולי תסבירו מה המכון הזה, ואיך הוא קשור ליד יצחק בן צבי. 

<אופיר כץ:>
המכון לחקר ארץ ישראל ויישובה הוא חלק בלתי נפרד מיד יצחק בן צבי. זה מכון שבו עוסקים בעיקרון בפעילות מחקרית ובפרסומים. זה מאז, מקדמה-דנא זה היה חלק בלתי נפרד - - - 

<מירב ישראלי:>
הוא פשוט לא היה חלק מהתקנון?

<אופיר כץ:>
הוא לא היה חלק מהתקנון. כן. הוא מהיום הראשון בעצם - - -

<מירב ישראלי:>
זה לא משהו חדש.

<אופיר כץ:>
זה לא משהו חדש. לא.

<היו"ר עמרם מצנע:>
הוא ישות עצמאית?

<אופיר כץ:>
לא, לא, לא. לכן, זה חלק מהמטרות של יד יצחק בן צבי.

<מירב ישראלי:>
זה בעצם גוף של - - -

<היו"ר עמרם מצנע:>
כן. אוקיי.

<מירב ישראלי:>
סעיף (4) זה חדש: "תפעיל ותקיים בית ספר ללימודי ירושלים". תסבירו מה ההבדל בין בית ספר ללימודי ירושלים לבין כינוסים, הרצאות, חוגי לימוד, ימי עיון, ערבי פולקלור וכולי שבפסקה שהופכת להיות פסקה 8.

<אופיר כץ:>
זה ממש בית ספר ללימודי ירושלים, באישור של משרד החינוך.

<מירב ישראלי:>
זהו, כי אני דיברתי עם משרד החינוך כשראיתי את זה – גם הזמנתי אותם, דרך אגב, לישיבה, והם בחרו לא להגיע – והם אמרו לי דווקא שזה לא בית ספר שצריך אישור לפי חוק הפיקוח על בתי ספר.

<אופיר כץ:>
לא. נכון. נכון. בדיוק. זה לא בית ספר שצריך סמל בית ספר לפי חוק הפיקוח, אבל זה בית ספר שהם אישרו אותו. הוא קרוי על שמו של חיים קוברסקי המנוח שהיה יושב-ראש יד יצחק בן צבי - - -

<היו"ר עמרם מצנע:>
משרד הפנים, כן.

<אופיר כץ:>
משרד הפנים וגם היה יושב ראש יד יצחק בן צבי, ועל שמו קרוי בית הספר. זה בעצם פרויקט שמומן בזמנו על ידי משרד החינוך, משרד הפנים ותרומות שהביאו. ועכשיו בית הספר הזה התחיל לפעול - - -

<מירב ישראלי:>
אבל מי לומד שם?

<אופיר כץ:>
זה לא לימודים פרונטליים של ילדים שבאים מכיתה א' עד ה'. כן. יש שם כל מיני סוגי העשרה למיניהם, בעיקר - - -

<מירב ישראלי:>
בתי ספר? מבוגרים?

<אופיר כץ:>
מבוגרים, בעיקר.

<עדנה הראל:>
- - - מה זה שונה מהכנסים?

<היו"ר עמרם מצנע:>
כן, אבל, לדעתי, השימוש במונח בית ספר הוא בעייתי.

<מירב ישראלי:>
בית ספר, זהו, זה מה שהקפיץ - - -

<אופיר כץ:>
לא, לא, למיטב זכרוני, אני מצטער, אבל למיטב זכרוני זה על דעת משרד החינוך – נקרא בית ספר לענייני ירושלים. זה לא דבר שיד יצחק בן צבי יצרה.

<מירב ישראלי:>
אומרים לי שיש משהו דומה ביד ושם, למרות שזה לא מופיע בתקנון שלהם. בדקתי. כן.

<אופיר כץ:>
אוקיי, אוקיי. 

<עדנה הראל:>
ואז במה זה שונה מהכנסים?

<אופיר כץ:>
זה לא כנסים. זה סוג של תכנית לימודים מסודרת של שנתיים, של שלוש.

<מירב ישראלי:>
אז אדם בעצם בא לקורס של - - -

<אופיר כץ:>
ודאי - - -

<היו"ר עמרם מצנע:>
אבל למה להשתמש במונח בית ספר?

<יהודית גידלי:>
יש לך מונח אחר?

<היו"ר עמרם מצנע:>
תפעיל ותקיים תהליך למידה, אני יודע מה. אבל יש פה בעיה.

<עדנה הראל:>
המונח בית ספר הוא לא מיועד. הוא לא מונח שאסור להשתמש בו מחוץ לבתי ספר.

<אופיר כץ:>
כן. נכון.

<היו"ר עמרם מצנע:>
בית ספר זה לא משהו - -

<אופיר כץ:>
לא בהכרח. לא.

<היו"ר עמרם מצנע:>
- - הגדרתי שמחייב - - -

<עדנה הראל:>
לא, זה לא בהכרח. 

<מירב ישראלי:>
לא. אם הוא עומד בתנאים מסוימים אז הוא חייב באמת רישיון, אבל אפשר להשתמש במונח בית ספר.

<עדנה הראל:>
כן. יש נסיבות שבהן הוא חייב רישיון או שיש נסיבות שבהן צריך ללמד בו תכנית לימודים מסוימת. אבל אין מניעה לקרוא לכל מוסד שבו אני בוחרת ללמד משהו - - - בית ספר.

<מירב ישראלי:>
משרד החינוך כתב לנו מייל שמבחינתו זה בסדר.

<היו"ר עמרם מצנע:>
כן? אוקיי.

זה מזכיר לי שאת זוכרת שרצינו – המונח מכללה.

<מירב ישראלי:>
כן.

<היו"ר עמרם מצנע:>
אז תזכרי. אל תשכחי.

<עדנה הראל:>
גם המונח מכללה איננו - - -

<היו"ר עמרם מצנע:>
אני יודע, - -

<אופיר כץ:>
אקדמית.

<היו"ר עמרם מצנע:>
- - אבל אנחנו דווקא דיברנו על זה להכניס אותו למונחים, שלא יהיה בו שימוש סתם.

<מירב ישראלי:>
המונח מכללה - - - נכון. כן. שאסור. הרי לפי חוק המל"ג אסור - - -

<עדנה הראל:>
אבל - - -

<היו"ר עמרם מצנע:>
לא חשוב. זה לא - - -

<אופיר כץ:>
לא, לא, לא, אקדמית אסור להשתמש בו.

<מירב ישראלי:>
אקדמית.

<עדנה הראל:>
נכון.

<מירב ישראלי:>
- - -

<עדנה הראל:>
נדבר על זה בהזדמנות כי - - -

<מירב ישראלי:>
דיברנו על זה.

<היו"ר עמרם מצנע:>
נדבר על זה, נדבר על זה. זה עלה באיזה דיון אחר.

<עדנה הראל:>
זה - - - שלי.

<מירב ישראלי:>
- - - הנה, יש לנו את הרפרנטית פה. לגמרי.

<עדנה הראל:>
אני עשיתי את תיקון מספר 10 שהגדיר מכללה אקדמית דווקא ולא מכללה סתם כמונח מוגן, ואני מוכנה לנסות להסביר - - -

<היו"ר עמרם מצנע:>
אוקיי, לא עכשיו. לא כי אני חושב שגם בית ספר צריך להיכנס לאיזשהו מונח. אתה לא משתמש סתם במילה בית ספר.

<אופיר כץ:>
כן, בית ספר לנהיגה, מה. בית ספר - - -

<עדנה הראל:>
אז האידך גיסא, זה שיש כאלה – כל התפיסה הזאת של הגנה על מונחים נראית ארכאית בעיני חלק מהגורמים שעוסקים בתחומים שונים.

<היו"ר עמרם מצנע:>
כן?

<עדנה הראל:>
ואפילו ביקרו אותי לאחרונה על זה שיש - - -

<היו"ר עמרם מצנע:>
טוב, אנחנו ארכאיים פה.

<מירב ישראלי:>
וזה לא בהכרח דבר שלילי.

<עדנה הראל:>
נכון, נכון, אבל אני רק אומרת שהטיעונים האלה גם מתעוררים. שביקרו אותי לאחרונה על זה שיש רשימה כל כך גדולה של מונחים מוגנים בחוק המועצה להשכלה גבוהה היום, וזה האידך גיסא. ולכן אני חושבת שיש פה כמה - - -

<היו"ר עמרם מצנע:>
אוקיי.

<מירב ישראלי:>
טוב, סעיף 2(א) – "חברי מועצת היד - - -". מכיוון שהיה תיקון בחוק ויש לנו שלושה חברי כנסת הרי שהם חברים במועצה, אז יש פה תיקון בהתאם לחוק: 2(א)(1) – 3 חברי כנסת שתבחר ועדת החינוך, התרבות והספורט של הכנסת.

ויש תוספת: (3) – במקום "אישי ציבור אחרים, שעליהם המליץ הוועד המנהל", "נציגי ציבור המעורים בתרבות, אמנות או מחקר או בעלי כישורים בתחומי הכלכלה או ניהול, שימונו לאחר היוועצות עם הוועד המנהל". שבעצם מי שממנה זה השר, ואני חושבת שזה תיקון נכון.

<היו"ר עמרם מצנע:>
איפה כתוב פה שזה השר?

<מירב ישראלי:>
למטה, בהמשך. תיכף - - -

<אופיר כץ:>
תיכף נגיע לזה.

<היו"ר עמרם מצנע:>
אוקיי. אוקיי.

<מירב ישראלי:>
עכשיו, בסעיף קטן (ב) שבנוסח המתוקן, עורכת-הדין עדנה הראל, אין בו תיקון, בנוסח שהועבר אלינו היה בו תיקון, שהוא לדעתי נכון, ואני לא יודעת אם זו השמטה.

איך קוראים לך?

<יעלה לשם:>
יעלה.

<מירב ישראלי:>
אז אולי עורכת-הדין יעלה לשם תוכל להגיד לנו.

סעיף (ב) כיום אומר, סעיף 2(ב) – "מספר חברי המועצה ייקבע על ידי הוועד המנהל - - -", כשלמעשה זה צריך להיות השר. וזה תיקון שלא מופיע בתיקונים של הדס, אבל הוא מופיע בנוסח הקודם - - -

<עדנה הראל:>
רק לא נכון. אני לא יודעת למה זה נשמט.

<יעלה לשם:>
זה נראה לי טעות.

<עדנה הראל:>
זו טעות, נראה לי.

<אופיר כץ:>
כן, כן, טעות.

<מירב ישראלי:>
טעות. אז בסדר, אז אוקיי. אז תזכרו להכניס את זה.

<היו"ר עמרם מצנע:>
  - - - "שר"?

<מירב ישראלי:>
השר, כן.

<אופיר כץ:>
כן, כן.

<מירב ישראלי:>
וזה בסדר גמור.

אז הנה, בסעיף 3 אתה רואה, כתוב: "חברי המועצה - - - יתמנו על ידי הממונה לפי סעיף 11 - - -", שזה היה בעבר ראש הממשלה, ועכשיו זה שר התרבות. זה עשוי להשתנות, לכן זה "להלן – השר".

סעיף 4 – "יושב ראש המועצה יתמנה על ידי השר, מבין חברי המועצה". אמנם, זה תיקון טכני, אבל נראה לי שאולי כדאי להכניס כאן מינוי של ממלא מקום גם. חשבתם על זה?

<אופיר כץ:>
לא חושבים. תגיעי לסעיף 5(ג), אז - - -

<יעלה לשם:>
ממלא מקום של היושב ראש.

<מירב ישראלי:>
של יושב ראש המועצה.

בדרך כלל, בחוקים יש את הדבר הזה, אז השאלה למה פה זה - - -

<אופיר כץ:>
תראי, אנחנו פה עם מה שאושר. יכול להיות - - -

<מירב ישראלי:>
אנחנו מייעצים פה.

<אופיר כץ:>
אני לא הייתי חושב להתחיל את התהליך ולהעביר אותו עכשיו את כל הגלגולים. יכול להיות שאנחנו - - -

<עדנה הראל:>
ולהביא שוב לוועד המנהל כדי שהוועד המנהל יסכים.

<אופיר כץ:>
יכול להיות שאנחנו יום אחד - - -

<מירב ישראלי:>
בסדר, אז אני שלחתי לכם הערות על כל הסעיפים בזמנו. תשקלו. 

<אופיר כץ:>
בסדר גמור, מאה אחוז. בדיוק

<קריאות:>
- - -

<אופיר כץ:>
ואז אנחנו נטפל בזה.

<מירב ישראלי:>
בסדר.

<עדנה הראל:>
אנחנו נשקול - - -

<אופיר כץ:>
היו שם עוד הערות שאנחנו נשקול, כמובן.

<עדנה הראל:>
כן.

לפרוטוקול, בצורה מסודרת: כל ההערות ששלחת בגין המחשבה שמדובר בתקנון חדש, הן כולן יישקלו על ידינו בחיוב. אבל לא היינו רוצים לערבב עוד פעם עם - - -

<מירב ישראלי:>
לא, לא, בסדר. אוקיי. אז אני מעירה כרגע לסעיפים שתוקנו.

אוקיי. סעיף 5(ג) הוא חדש – "חבר המועצה שתקופת כהונתו תמה יוסיף לכהן עד מינויו מחדש או עד מינוי חבר אחר במקומו, ורשאי השר להודיע לחבר על סיום כהונתו לאחר תום תקופת כהונתו לפי סעיף (א), ולא למנות חבר חדש במקומו, והכול בלבד שמספר חברי המועצה יהיה בהתאם לסעיף 2(ב)".

סעיף 5(ד) – אני לא יודעת למה הוא נמחק. למה סעיף 5(ד) נמחק?

<אופיר כץ:>
כי יש לנו את סעיף 5(ג). סעיף 5(ג) בא במקומו.

<מירב ישראלי:>
לא, "כהונתו תמה" – לא ברור מתי כהונתו תמה.

<אופיר כץ:>
אם הוא נפטר זה תמה.

<מירב ישראלי:>
אבל מחקת את זה.

<אופיר כץ:>
אדם שנפטר כהונתו לא תמה?

<מירב ישראלי:>
נפטר, בוודאי. אבל התפטר או נבצר ממנו דרך קבע?

<יעלה לשם:>
"תקופת כהונתו תמה" זה - - -

<מירב ישראלי:>
מה זה "תמה"? לא ברור מתי היא תמה. אני לא מבינה למה מחקתם. "תמה" לא אומרת מתי היא תמה.

<היו"ר עמרם מצנע:>
למה? כתוב שהוא יתמנה לתקופה של ארבע שנים, ויכול שנית, אבל לא שלישית.

<יהודית גידלי:>
בתוך התקופה שלו.

<מירב ישראלי:>
לא, לא, לא על זה אני מדברת. אני מדברת על זה שסעיף 5(ד) נמחק.

<היו"ר עמרם מצנע:>
אני מבין, אבל אני אומר המונח של "תמה" - - -

<מירב ישראלי:>
אתה לא יודע. למשל, נבצר ממנו דרך קבע למלא את תפקידו, לא בכל החוקים בהכרח תמה כהונתו. הוא עדיין חבר. הוא לא בא, אבל הוא עדיין חבר. אתה מבין? אין הליך של תום הכהונה. אין סיבה למחוק את הסעיף הזה, הוא סעיף נחוץ. אני חושבת שצריך להרחיב אותו: כמו כתב אישום, כמו - - - פלילית. אני לא מתערבת להם כרגע בתוכן, אבל צריך לפחות להחזיר את סעיף 5(ד).

<אופיר כץ:>
אוקיי.

<מירב ישראלי:>
בסדר? אנחנו מייעצים, הוועדה מייעצת.

<עדנה הראל:>
בסדר. העצה נשמעת בחיוב. אנחנו נבדוק את השתלשלות הדברים כי אנחנו – לא נהיר לי למה הייתה - - -

<מירב ישראלי:>
בסדר. אנחנו נוציא מכתב עם כל הדברים האלה.

אוקיי, אז סעיף 5(ד) – בעצם, צריך להחזיר אותו ואף להרחיב אותו, אבל את זה תשקלו.

<אופיר כץ:>
זה בכל מקרה - - -

<היו"ר עמרם מצנע:>
הוועדה מאשרת או - - -

<מירב ישראלי:>
לא, מייעצת. זה אומר שאנחנו מוציאים זה, והם שוקלים את עצותינו.

אוקיי. תפקידי המועצה – סעיף 6. בסעיף 6(2) יש תיקון: "לדון בסקירות ובדו"חות הכספיים של הוועד המנהל, ולאשר את התקציב השנתי ואת הדו"חות הכספיים של היד".

עכשיו, יש פה הערה של משרד האוצר, שהם שלחו לי במייל, שלפי חוק יסודות התקציב זה צריך להיות כמובן מועבר לאישורו של שר האוצר.

<עדנה הראל:>
אבל זה לא גורע. חוק יסודות התקציב אומר - - - מבלי לגרוע.

<אופיר כץ:>
זה מכוח חוק.

<מירב ישראלי:>
אני אומרת שזו הערה של משרד האוצר.

<אופיר כץ:>
זה ברור לגמרי.

<מירב ישראלי:>
אתם כאילו כותבים פה את התקנון. ובחוק, בדרך כלל, אנחנו כותבים שיעבירו לאישורו של שר האוצר. זה הנושא.

<אופיר כץ:>
ברגע שכתבנו בחוק שזה גוף מתוקצב, בזה נגמר הסיפור.

<מירב ישראלי:>
אבל אני אומרת, בדרך כלל בחוקים של תאגידים סטטוטוריים, למרות שזה כתוב בחוק יסודות התקציב זה כתוב גם בחוק.

<אופיר כץ:>
אין לי בעיה עם זה.

<עדנה הראל:>
- - -

<אופיר כץ:>
לא, לא, רגע, סליחה. בסעיף 5(ד), שאנחנו הולכים לשקול לקבל את הצעתכם, צריך רק לתקן את זה. כאן כתוב: "ימנה הוועד המנהל", וזה לא היה הוועד המנהל כי זה היה השר.

<מירב ישראלי:>
נכון, נכון. כמובן.

<אופיר כץ:>
אוקיי.

<עדנה הראל:>
כן.

<אופיר כץ:>
אוקיי.

<מירב ישראלי:>
כמובן. זה בהתאם.

<אופיר כץ:>
פשוט לפרוטוקול אני אומר את זה, כן? תודה.

<מירב ישראלי:>
נכון, נכון. אוקיי. בסדר גמור.

<היו"ר עמרם מצנע:>
כן, אבל הסעיף הקודם סותר כי הוא קובע שהשר לא חייב למנות במקומו.

<קריאות:>
- - -

<אופיר כץ:>
הוא ממנה.

<מירב ישראלי:>
כן. צריך להתאים את זה. בעצם, סעיף 5(ד) צריך להגיד מתי תמה תקופת כהונתו של חבר.

<היו"ר עמרם מצנע:>
בלי המינוי.

<מירב ישראלי:>
בלי הסיפא.

<היו"ר עמרם מצנע:>
כן. אוקיי, נכון.

<עדנה הראל:>
כן. בלי - - -

<מירב ישראלי:>
נכון.

<עדנה הראל:>
כן. זה כנראה מקור הטעות שלנו.

<היו"ר עמרם מצנע:>
כן.

<מירב ישראלי:>
כן. יכול להיות שמחקו את זה.

<היו"ר עמרם מצנע:>
כן. בלי המינוי.

<עדנה הראל:>
כן. זה - - -

<מירב ישראלי:>
נכון, נכון. את צודקת. את צודקת.

<עדנה הראל:>
כן, כן, - - - זה מקור הטעות.

<מירב ישראלי:>
כן, זו כנראה הייתה הטעות.

<אופיר כץ:>
נא לרבות פטירה, נבצרות וכיוצא בזה.

<היו"ר עמרם מצנע:>
רק מה זה - - -

<אופיר כץ:>
אוקיי. תודה.

<מירב ישראלי:>
סעיף 10(א) – "השר ימנה את הוועד המנהל של היד מבין חברי המועצה, ובהם לפחות נציג אחד של כל גוף האמור בפסקאות משנה (א)-(ה) של סעיף 2(א)(2), ונציג אחד של האוניברסיטה העברית בירושלים". זה פשוט התאמה לתיקון הקודם.

סעיף 10(ב). כאן גם – "השר יקבע את מספר חברי הוועד המנהל, ובלבד שלא יפחת משבעה ולא יעלה על אחד עשר איש". בעבר זה היה תשעה. אתם רוצים להסביר? מר אופיר כץ.

<אופיר כץ:>
לא. זה עניין שפשוט נוחיות תפעול, זה הכול.

<עדנה הראל:>
זו גמישות.

<אופיר כץ:>
גמישות תפעולית.

<מירב ישראלי:>
גמישות. אוקיי.

<היו"ר עמרם מצנע:>
זה גם אם אחד פתאום מתפטר אז שזה לא הפך להיות בלתי; אתה לא יכול לכנס אותם.

<אופיר כץ:>
כן. שלא - - -

<עדנה הראל:>
כן, יש מנעד.

<היו"ר עמרם מצנע:>
בגלל זה אתה עושה - - -

<מירב ישראלי:>
סעיף 10(ג) – "חבר הוועד המנהל שתקופת כהונתו תמה יוסיף לכהן עד מינויו מחדש או עד מינוי חבר אחר במקומו, וראשי השר למנות נציג חדש במקומו, ובלבד שהרכב הוועד המנהל יהיה בהתאם לסעיף 10(א)".

הערה ניסוחית: צריך פשוט לעשות הרמוניה בין הניסוח של הסעיף הזה לניסוח של סעיף המועצה. זה עניין ניסוחי.

<אופיר כץ:>
כן, אוקיי.

<מירב ישראלי:>
בנוסח שהעברתם לנו, הקודם, בסעיף 13, בתפקידי הוועד המנהל, נוספה פסקה 4 חדשה, של להחליט על תקציב היעד ולהעבירו לאישור המועצה.

<אופיר כץ:>
נכון - - -

<מירב ישראלי:>
וזה נשמט פה, משום מה.

<אופיר כץ:>
נכון. את צודקת.

יש פה עוד תיקון אחד. פה תוסיפי - - -

<מירב ישראלי:>
אוקיי. אתם מוסיפים את זה.

<אופיר כץ:>
כן. כן.

<מירב ישראלי:>
אז אל תשכחו להוסיף את זה.

<אופיר כץ:>
רגע, בסעיף 14 – זה לא שמונה, זה ארבע ישיבות. זה מה שסוכם.

<מירב ישראלי:>
אז זהו. אז זה גם הבדל בין הזה. בסדר. אז זה ארבע ישיבות.

<אופיר כץ:>
בסדר? אוקיי.

<מירב ישראלי:>
אוקיי. בסדר. אז אנחנו מוסיפים את זה. ובסעיף 14, שהופך לסעיף 14, זה יהיה – במקום שמונה, ארבע ישיבות.

<אופיר כץ:>
נכון.

<מירב ישראלי:>
בעבר זה היה אחת לחודש. אתם חושבים שארבע ישיבות בשנה זה מספיק.

<אופיר כץ:>
לפחות. כתוב פה "לפחות".

<היו"ר עמרם מצנע:>
לפחות.

<מירב ישראלי:>
אבל לפחות יכול להיות - -

<עדנה הראל:>
מספיק.

<מירב ישראלי:>
- - שהוא גם יהיה, השאלה אם זה מספיק בעיניכם.

<אופיר כץ:>
תראו, זו דרישה של המנוח יגאל ברייטמן, שהיה יושב ראש הוועד המנהל עד עכשיו, לפני שהוא נהרג. כי הוא אמר: תראו, אומרים שיהיו בישיבות - - -

<היו"ר עמרם מצנע:>
לא, לא, זה תמיד טוב לשים קצת פחות כי אחר כך אתה לא - - -

<מירב ישראלי:>
לא, הוועד המנהל הוא למעשה הגוף, הוא לא המועצה. למעשה, הגוף שמנהל את המוסד. ואנחנו - - -

<אופיר כץ:>
לא, יש מנהל.

<עדנה הראל:>
- - -

<אופיר כץ:>
יש מנהל.

<עדנה הראל:>
בסדר, עד שהדירקטוריון. - - - הדירקטוריון.

<מירב ישראלי:>
כן, ברור. אבל הוא זה, הוא בעצם הדירקטוריון, נגיד, של המוסד.

<קריאה:>
כן.

<מירב ישראלי:>
אז השאלה – תמיד אנחנו מעלים את השאלה, גם בחקיקה: מה המינימום של הישיבות שבאמת נדרש - - -. אז אני רק שואלת אותך, אני לא מתערבת.

<אופיר כץ:>
אבל אם הייתה דרישה של יושב ראש - - -, אומר לי: תשמע, אני לא אכנס את האנשים, אין לי על מה לדבר איתם. זה בכל אופן, בגלל שכתוב פעם בחודש. זה אבסורד.
<מירב ישראלי:>
לא, זה ברור. אז לכן - - -
<עדנה הראל:>
ככה זה פעם ברבעון.

<מירב ישראלי:>
בסדר.

<אופיר כץ:>
לא, זה יהיה יותר מזה, דרך אגב. אבל זה לפחות ארבע.

<מירב ישראלי:>
אוקיי. ועוד תיקון שלא נכנס משום מה, זה בסעיף 14(ב), בתקנון הקיים, זו ישיבה נוספת.

<אופיר כץ:>
שניים.

<מירב ישראלי:>
נדרשת דרישה של שלושה ולא - - -. אז בסדר. אז גם את זה צריך לתקן.

מניין חוקי בישיבות – סעיף 15: "המניין החוקי לישיבות הוועד המנהל יהיה ארבעה חברים. נעדר יושב ראש מהאסיפה, רשאים החברים הנוכחים באסיפה למנות יושב ראש זמני לאסיפה".

<אופיר כץ:>
במקום "האסיפה" צריך להיות "הישיבה". בישיבת הוועד המנהל ולא האסיפה.

<היו"ר עמרם מצנע:>
נכון.

<מירב ישראלי:>
כן. בסדר. אז גם. זה תיקון ניסוחי, אז אין בעיה.

סעיף 16. פשוט אני שואלת בגלל התיקון שנעשה בסעיף 15 – האם הקול המכריע ליושב ראש הוועד המנהל וליושב ראש זמני שמונה גם? לפי סעיף 15.

<אופיר כץ:>
לא. כתוב ליושב ראש הוועד המנהל, לא ליושב ראש הישיבה. ליושב ראש הוועד המנהל כתוב.

<עדנה הראל:>
אני גם לא חושבת שזה נכון לעשות "יושב ראש הישיבה".

<אופיר כץ:>
כן.

<מירב ישראלי:>
אוקיי. 

<אופיר כץ:>
אני יכול להרגיע אותך - - -

<מירב ישראלי:>
פשוט אפשר לפרש את זה.
<אופיר כץ:>
אני רוצה להרגיע אותך שאני עורך-הדין שלהם למעלה מ-30 שנה, ועוד אף פעם זה לא קרה.

<מירב ישראלי:>
אני שואלת כי יש פה אי בהירות לגבי העניין הזה.

<עדנה הראל:>
לא, כתוב יושב-ראש הוועד המנהל, לא כתוב יושב-ראש הישיבה.
<אופיר כץ:>
כן, יושב-ראש הוועד המנהל - - -

<מירב ישראלי:>
אוקיי.

<עדנה הראל:>
כן, זה בכוונה. במודע.

<מירב ישראלי:>
בכוונה יושב-ראש זמני אם זה - - -
<אופיר כץ:>
בכוונה יושב-ראש הוועד המנהל.

<מירב ישראלי:>
אוקיי, בסדר. אז אנחנו משאירים את זה ככה.
בסעיף 17 בסוף נוסף שהוועד המנהל יקבע, "ככל שלא נקבעו בתקנון זה", את סדרי עבודתו וכולי.

לגבי המינהל, בסעיף 19(ב): "המנהל הכללי יביא לאישור הוועד המנהל את מינוי סגן או סגני המנהל הכללי ומינוי ראשי המכונים האקדמיים". כאן רק, כי המכונים האקדמיים זה שני המכונים שבזה, אז רק מבחינת הגדרה תגדירו אותם ב-3-1. שיהיה ברור שזה זה. בסדר? פשוט הגדרה.
רק תסבירו את התיקון, כי בעצם בעבר היה צריך להביא לוועד המנהל את מינוי כל העובדים. אז רק תסבירו את התיקון.

<אופיר כץ:>
כי זה ארגון גדול, יש מנכ"ל, יש משאבי אנוש - - -

<מירב ישראלי:>
אתם חושבים שרק התפקידים האלה בעצם דורשים את אישור הוועד המנהל?
<אופיר כץ:>
ודאי. רק בכירים. אין צורך להביא כל עובד. רק בכירים.
<מירב ישראלי:>
אוקיי. סעיף 20 – תקציב: "הוועד המנהל ידון בהצעת התקציב של היד לכל שנת כספים". למה נמחק: "ויביא אותו לאישור המועצה"?
<אופיר כץ:>
לא צריך. צריך להיות, להישאר פה.

<מירב ישראלי:>
להישאר.

<אופיר כץ:>
להיפך, זה מופיע למעלה.

<מירב ישראלי:>
אז זה יישאר.

ואולי כדאי להגיד: לא ברור מי מכין את הצעת התקציב.
<אופיר כץ:>
כתוב למעלה. הכנסנו בסעיף 13(4).

<עדנה הראל:>
מי מכין או מי מאשר?

<מירב ישראלי:>
מי מכין. מי מכין אותו. מי מכין את ההצעה, זה המנכ"ל?

<עדנה הראל:>
מי מכין אותו - - - הוועד המנהל.

<מירב ישראלי:>
המנכ"ל מכין את ההצעה?

<אופיר כץ:>
זה חלק מתפקיד של ניהול - - -

<מירב ישראלי:>
לא, כי את החוקים, בדרך כלל, אנחנו כותבים שהמנכ"ל יביא את הצעת התקציב - - -

<אופיר כץ:>
המנכ"ל, אין לי בעיה. אוקיי.

<עדנה הראל:>
אז להוסיף את זה.

<מירב ישראלי:>
שיכין המנכ"ל?

<אופיר כץ:>
- - - המנכ"ל. שיוכן על ידי המנכ"ל. הוועד המנהל ידון בהצעת התקציב של היד שיוגש על ידי המנכ"ל לכל שנת כספים. בסדר?

<מירב ישראלי:>
בסדר.

<היו"ר עמרם מצנע:>
ואני מבין שהורדתם את הצורך לאשר - - -

<מירב ישראלי:>
לא, לא. זו טעות. צריך להוסיף. כן, כן. זה בסדר.

<אופיר כץ:>
לא, לא, לא. לא. לא הורדנו. לא הורדנו.
<היו"ר עמרם מצנע:>
לא? אוקיי.
<אופיר כץ:>
היה לנו ויכוח, לי היה ויכוח עם משרד המשפטים מי מאשר תקציב – הוועד או המועצה. כי אני אמרתי שהוועד המנהל בעצם הוא הגוף האופרטיבי, והמועצה היא בעצם כמו האסיפה הכללית. הם לא מסכימים לגישתי.

<מירב ישראלי:>
כן. בכל החוקים גם זה ככה. נכון.

<אופיר כץ:>
אמרו שהמועצה היא בעצם הגוף.

<מירב ישראלי:>
נכון.

<היו"ר עמרם מצנע:>
בכל החוקים, גם בעמותות הגוף העליון הוא מאשר תקציב.
<מירב ישראלי:>
היא זאת שגם מגישה את זה לשר.

<אופיר כץ:>
בעמותות – במקרה אני בא עכשיו מדיון בוועדת חוקה, חוק ומשפט – בעמותות, את התקציב מאשר הוועד; את הדו"חות הכספיים מאשרת העמותה.

<מירב ישראלי:>
כן - - - זה שונה.

<אופיר כץ:>
פה הם רוצים גם את התקציב, שהמועצה - - -

<עדנה הראל:>
נכון. כי התפיסה - - -

<אופיר כץ:>
ואני - - - זה.

<מירב ישראלי:>
כי זה בתאגיד סטטוטורי - - -

<עדנה הראל:>
ואז מה שאנחנו עושים זה ששניהם. בכלל, התפיסה שלנו שצריך להיות רק גוף אחד.

<מירב ישראלי:>
זהו, זה מה שרציתי להגיד: בחוקים המודרניים כבר אין מועצה וועד מנהל, - -

<עדנה הראל:>
יש רק גוף.

<מירב ישראלי:>
- - כי משרד המשפטים עומד על זה שיהיה גוף אחד קטן יותר.
<עדנה הראל:>
ככל שאפשר.

<מירב ישראלי:>
כן. ככל שאפשר.

<אופיר כץ:>
זהו. רק השם למטה. הוספנו בסעיף 23 – "והספורט", כמובן. 

<מירב ישראלי:>
עוד פעם. סליחה?
<אופיר כץ:>
בסעיף 23 זה: "ועדת החינוך, התרבות והספורט". בסעיף 23 למטה. והתיקון.

<מירב ישראלי:>
כן. עכשיו, סעיף 24 מיותר כי למעשה אנחנו לא קובעים תקנון חדש. אנחנו כותבים - - -

<אופיר כץ:>
נכון. נכון. בדיוק. תיקון.
<מירב ישראלי:>
אוקיי. אז בעצם אין לנו יותר מדי הערות. אנחנו נסכם את כל הדברים במכתב ההתייעצות. אז אנחנו נוציא מכתב על ההערות.
<היו"ר עמרם מצנע:>
ההתייעצות הושלמה.

<עדנה הראל:>
תודה רבה.

<אופיר כץ:>
תודה רבה.

<הישיבה ננעלה בשעה 11:20.>
